JohanHeinsen/ENO huggingface dataset:
Kiøbenhavns Postrytter, 1792-07-27
Marechal Luckner har været her siden i Forgaars Aftes, klager meget over Armeernes Svaghed, og erklæret reent ud, at han ey seer sig i Stand til at byde Fienden Spidsen med dem. – Da han fra Hotellet Monteleon, viiste sig for Folket, sagde han i sin sædvanlige fyndige Tone: "Det er ude med os, hvis man ikke iler til Grændserne."
Kiøbenhavns Postrytter, 1792-07-27
Jmod la Fayette er Forbittrelsen saa stor, at man maatte see at bringe hans Adjutant i Sikkerhed, da man vist ellers havde dræbt ham.
Kiøbenhavns Postrytter, 1792-07-27
Jena, den 15 Julii. Man er saa vant til at høre alting overdrives, at man aldeles ikke fandt det besynderligt, at see den Tumult, vi her havde forleden, malet med saa stærke Farver i visse Aviser. Den hele Allarm varede, kort at fortælle, en lille halv Time, og man skiltes ad af sig selv. Siden har alting været roeligt, og hverken er vores Prorector prostitueret eller nogen Student blesseret. Antallet paa de her virkelig Studerende er 920, hvoriblandt 426 Theologer, 346 Jurister, og 148 Medicinere.
Kiøbenhavns Postrytter, 1792-07-27
Coblenz, den 16 Julii. Næsten daglig ankomme her nye Preussiske Tropper i Egnen, og i disse Dage ere ogsaa Ingenieurerne, Pontonnererne og Sappeurerne, samt Feldtpostbetienterne ankomne. - Hertugen af Brunsvig flyttede strax efter Brog lios Bortreyse herhid. – Ved Kongen af Preussens Ankomst her den 20de hujus skal der fra Fæstningen affyres 400 Kanoner, den Churfyrstel. Residence illumineres, og to Gange om Ugen gives Commedie og Ball.
Kiøbenhavns Postrytter, 1792-07-27
Heidelberg, den 16. Julii. Siden Feldttøimesterens, Prindsen af Hohenlohes Ankomst, er den første Plan, hvorefter de i Pfalt forsamlede østerrigske Tropper skulde indqvarteres i Landsbyerne, og Hovedqvarteret blive her, til almindelig Glæde blevet forandret. Allerede den 3die d. M. blev ved Landeveien imellem Manheim og Schwetzingen afstukket en Leyr for 25000 Mand, hvori der siden den 4de Bataillons= og Escadronsviis er indrykket Tropper, og det lang hurtigere end man havde formodet det, hvorfor man da ogsaa troer, at de maae underhaanden have faaet Ordre til at forcere Marchen. Til i Gaar Aftes var der virkelig indrykket følgende: Mitrowsky af 3000, Khevenhüller af 3000, en Bataillon af Kinsky og en af Joseph Colloredo, hver paa 1500, foruden 1700 Mand Wurmser Husarer. Hver Dag ankomme nye Regimenter, af hvilke Jnfanteriet er 3000 og Cavalleriet 1500 til 1800 Mand stærke. Desuden ventes et Artillerie Train af mere end 400 Kanoner, som allerede i Dag er passeret Ludwigsburg. J Leyren selv hersker den største Orden og Rolighed; alting betales contant; ingen Gemeen maa komme udenfor Districtet, ja Officererne endog kun sielden; og Tilførselen af Levnetsmidler er saa stærk, at der er godt Kiøb paa alle Fornødenheder. Da man viser sig meget beskeden imod enhver, som fra Manheim besøger denne Leyr, og da enhver har Tilladelse til at gaae derhen, saa strømme Nysgierrige dertil i Tusindtal.
Kiøbenhavns Postrytter, 1792-07-27
De fra Coblenz og Egnen deromkring afmarcherte Emigranter, hvis Antal dog ikke skal beløbe sig over 6000 Mand, ere rykkede ind i de Pfalziske Overamter Alzey og Kreusnach, saaog i det Salmske, hvor der allene i den lille Stad Kirn ligger 1500 Mand. Vel betale de alting med rede Penge, men de tage sig dog imellemstunder adskillige Frieheder, dog holdes der siden Hertugen af Brunsvigs Ankomst en noget bedre Disciplin. Jmod Østerrigerne vise Emigranterne sig hoflige; men man vil have lagt Mærke til, at de yttre megen Tilbageholdenhed. J øvrigt vil man viide, at saavel Østerrigerne som Emigranterne ere blot under Churfyrstens Protestationer indrykkede i det Pfalziske; at vort Hof endnu til dette Øyeblik er fuldkommen neutralt, og at det har fast besluttet at vedblive sin Neutralitet.
Kiøbenhavns Postrytter, 1792-07-27
Fra det Brandenburgske, den 21 Julii. Efter Forlydende vil Kongen midt i August være i Potsdam igien, og bliver altsaa ey meere end 4 Uger borde. – De i Berlin residerende fremmede Gesandte skal ved en Note være blevet underrettede om Aarsagen til vore Troppers March imod Frankerige.
Kiøbenhavns Postrytter, 1792-07-27
Altona, den 24 Julii. De nyeste Beretninger fra Brabant melde, at 2 til 3000 Østerrigere have den 15de hujus angrebet og erobret den franske Stad Orchies. Den der værende lille franske Besætning forsvarede sig i hele to Timer, men maatte tilsidst vige for Overmagten, og efterlade sig en Kanon. Da Østerrigerne derefter igien rømmede bemeldte Stad, bleve de angrebne af Franskmændene, ved hvilken Leylighed nogle af dem bleve gjorte til Fanger. Beretningerne fra Brussel angive Østerrigernes Forliis ikkun til 10 Døde og nogle Saarede, hvoriblandt Major Dandiny og endeel Officerer.
Kiøbenhavns Postrytter, 1792-07-27
Kiøbenhavn, den 27 Julii. Under Dato 13de Julii er fra det Kongelige Danske Cancellie udgaaet en Placat, angaaende at Sognefogderne og Lægdsmændene bør af Sognets Gaardebrugere gives frie Befordring til og fra Landmilice=Sessionerne.
Kiøbenhavns Postrytter, 1792-07-27
J Tallotteriets 665de Trækning her i Staden udkom i Tirsdags følgende Nummere: Betragtninger over de aarlige Søn- og Helligdags Evangelier i tvende Deele, udgivne til Opbyggelse af en retskaffen Præst, har nu forladt Pressen, og sælges for 4 Mk. 8 Sk. paa Trykpapiir uindbunden, hos de Herrer Boghandlere Saxtorph paa Waysenhuuset, Rothe paa Børsen og Buch paa Nørregade, samt hos mig som Forlægger efter Autors Anmodning; ligeledes kan og bekommes indbundne Exemplarer i forskiellig Bind, baade med og uden Spender. Cay Frid. Hammerich, paa Hiørnet af Naboeløs og Snaregaden.
Kiøbenhavns Postrytter, 1792-07-27
Udtog af Hr. Professor Gamborgs Nysa med Anmærkninger af Jacob Jørgen Friis, Hører ved Frue latinske Skole, er tilkjøbs at bekomme i det Hopffnerske Contoir for 1 Mk. 4 s.
Kiøbenhavns Postrytter, 1792-07-30
Kiøbenhavns No. Aar. huus, nius.
Kiøbenhavns Postrytter, 1792-07-30
Post-Tidender, om mumilitainer. Mandagen, den 30 Julii. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1792-07-30
Constantinopel, den 21 Junii. Man taler om tre nye Fæstningers Oprettelse af første Rang, af hvilke een skulde anlægges paa den Cubanske Side, og de to andre ved Donau og Dniester, ifald de dertil udfordrende store Bekostninger ikke skulde standse denne Plan.
Kiøbenhavns Postrytter, 1792-07-30
Den Russiske Charge d'Affaires, Hr. von Guastow, havde givet tre franske Capitainer Pass, for under Russiske Flag at seyle til det sorte Hav. Et af disse Skibe saluterede i Udløbet den franske Ambassadeur Choiseul-Gouffiers Lyststed med 3 Skud, og Hr. von Guastow tog dette saa ilde op, at han strax afsendte en Officeer for igien at tage Passet fra Capitainen, som først efter mange Undskyldninger og paa Hr. Choseul-Gouffiers Forbøn fik det tilbage.
Kiøbenhavns Postrytter, 1792-07-30
Madrid, den 2 Julii. Greven af Aranda fortfarer med efterhaanden at afskaffe alle de Misbruge, som havde indsneget sig under den forrige Administration, uagtet han derved udsætter sig for mange Stores Uvenskab. Han er nu i Færd med Postvæsenet, for at befrie det fra adskillige det paabyrdede urimelige Pensioner og andre det uvedkommende Byrder, afskaffe unyttige Betieninger &c.
Kiøbenhavns Postrytter, 1792-07-30
Stockholm, den 17 Julii. Under 11te denne Maaned er her udgaaet en Forordning om almindelig Skrive- og Trykkefrihed, til sand Glæde for alle Sverrigs tænkende Borgere. J denne Forordning hedder det iblandt andet: "at en almindelig Oplysning er det første og visseste Skridt til almindeligt Vel; at Tænke, og Trykkefriehed er et frit Folks høyeste Gode, og en uskatteerlig Gave, som Skaberen har forundt det menneskelige Kiøn, og som man ikke kan indskrænke, uden at miskiende og fornærme de i dets Natur grundede Rettigheder; at denne Friehed – langt fra at forstyrre god Orden og forjage Ærefrygt for de Love, paa hvilke alle Staters Velfærd og Varighed beroer, naar den paa den rette Maade haandhæves – fornemmeligen bidrager til deres Bestyrkelse; at den opdager skadelige Fordomme, adspreder Uvidenhedens Mørke, sætter i sit rette Lys Belønningen for Pligternes Udøvelse imod Gud, Kongen og Fædrelandet, hvis ivrige og uvilkaarlige Opfyldelse vi ere overbeviiste om at være enhver ærekiær og redelig Svensk Mands sande Maal, og hvorved eene den fra os bortvegne Rolighed og vore Forfædres Lyksalighed, tilligemed disses paa Troeskab og Redelighed grundede Ære, igien kan bringes os tilbage, at denne Friehed vil vedligeholde og oplive den værdige og ædle Tænkemaade, som til alle Tider har været Nationen saa egen o. s. v. - Derpaa bevilges Skrive og Trykkefriheden med visse billige Jndskrænkninger. Jmod Slutningen af denne Anordning hedder det: "J øvrigt er det enhver Svensk Mand tilladt, frit og uhindret at betiene sig af denne almindelige Trykkefriehed, naar Forfatteren undertegner sit Navn, hvilket da ogsaa maa trykkes, og behøver Bogtrykkeren intet andet til sin Retfærdiggjørelse. Følgeligen skal fra denne Dag alle andre Arter af Censur og alle gamle og nye i denne Sag udkomne Anordninger gandske og aldeles ophøre og ophæves, undtagen i Religionssager og Materier, som paa nogen Maade angaae Christendommens Lærdomme og Hovedstykker, hvilke, ligesom hidtil er skeet, skulle forblive under Consistoriernes Opsyn og Bedømmelse."
Kiøbenhavns Postrytter, 1792-07-30
Gaarsdagen var ligeledes meget mærkværdig, formedelst de paa samme besatte høye Embeder. Saaledes blev nemlig forrige Rigsraad, Baron Frederich Sparre, udnævnt til Rigscanzler; Gesandten ved det Pohlske Hof, von Engstrøm, til Hofcanzler; General Greve Toll til Præsident i det Kongelige Krigscollegio; Kammerherre Baron Renterholm til Præsident i Revisionskammeret; Understatholderen her i Staden, Ahlmann, til Vicepræsident i Hofretten, Politiemesteren Liliensparre igien til Understatholder, og hans Søn til Politiemester i Faderens Sted.
Kiøbenhavns Postrytter, 1792-07-30
Hertug-Regenten har udsat en Præmie af 12 Procent for den fiineste svenske Uld. Med første ventes en nye Cancellie=Ordning, hvortil man har fundet Udkastet iblant den Høystsalige Konges Papirer.
Kiøbenhavns Postrytter, 1792-07-30
Det Vestindiske Skib Apparence har hiembragt en kostbar Ladning fra Øen St. Barthelem, hvoriblandt en nye Bark, som skal have adskillige Fortrin for Chinabarken.
Kiøbenhavns Postrytter, 1792-07-30
Wien, den 18 Julii. De krigerske Anstalter fortsættes endnu med samme Jver, Efter den Plan, som man her vil viide om Preussernes forestaaende Operationer ved Rhinstrømmen, skal Halvdelen af deres Armee bemægtige sig Rhiinbroen ved Basel, foreene sig med et Corps Schweitzere, og beleire Hünningen; imedens den anden halve Deel i Forening med Emigranterne trænger sig ind i Franche-Comte og Burgundien. Paa samme Tid skal den med 8000 Preussere forenede Keiserlige Armee storme løs paa Maubeuge og Valenciennes, i Piccardiet støde til en Deel af den Preussiske Armee, og saaledes bane sig Vey til Hiertet af Frankerige, imedens Fæstningerne ved Rhinstrømmen holdes bloqueret af Riigsarmeen.
Kiøbenhavns Postrytter, 1792-07-30
J et Brev fra Brüssel hedder det: "Vor største Ulykke er, at vi maa lade saa store Besætninger blive tilbage i vore Stæder, siden Uroelighederne synes paa nye at ville udbryde overalt." – Ved Franskmændenes Forjagelse fra Kortryk har General Clairfait ladet 36 Nederlændere paa Stedet opklynge. Nogle Damer, som ved vore Troppers Jndmarch havde fundet for godt at udsmykke sig med Kokarder og raabe: "Frieheden leve!" lod Generalen aflægge med 25 Riispidsk hver.
Kiøbenhavns Postrytter, 1792-07-30
Endelig er da den tyrkiske Gesandt reyst herfra til Søes, og det med 9 Skibe. Med hans anseelige Præsenter var han ikke saa gandske fornøyet, og fordrede dem dobbelt, siden han havde været accrediteret hos to Keysere. Alle Meublerne har han taget med sig, og man fandt hans Hotel gandske ryddeligt.
Kiøbenhavns Postrytter, 1792-07-30
De østerrigske og preussiske Troppers Ankomst til Rhin nen og Egnen deromkring synes at have givet den tydske Patriotisme et nyt Sving, og man hører forskiællige frievillige og uden Giengield tilbudne Leverancer til Armeen fra Rigstænderne. Saaledes har Fyrsten af Nassau Weil burg tilbudet 8000 Metzen Korn for de Preussiske, og en Riddercanton i Schwaden 6500 Metzen for de østerrigske Tropper.
Kiøbenhavns Postrytter, 1792-07-30
Fyrste Poninsky er nu ankommet her til Staden.
Kiøbenhavns Postrytter, 1792-07-30
Republiken Pohlen skal paa nye have anmodet vort Hof om dets Mægling. – J Gallizien er Tilløbet af de fra Pohlen flygtende Republicanere meget stort Vort Hof vil i Genua aabne et Laan af 25 Millioner til 5 Procent. Den derhen sendende Commissair faaer 20000 Gylden Diætpenge.
Kiøbenhavns Postrytter, 1792-07-30
Warschau, den 18 Julii. Fra Fyrste Poniatowskys Leyr ved Dorohusk er under 12te hujus indløbet denne Rapport: "J Gaar Morges ved 9 Slet ankom vi her. Vi viide med Vished, at den Russiske Armee marcherer i 3 Colonner til Lubolm, Wlodawa og Bresc. Fyrste Poniatowsky vil altsaa ogsaa marchere imod den med 3 Colonner; hvorfor Generalerne Kozinsky- og Wielohurski allerede med deres Colonner have taget den fornødne Direction."
Kiøbenhavns Postrytter, 1792-07-30
Fra vort Corps i Litthauen berettes, at den commanderende Generallieutenant Zabiello er betænkt paa at giøre Russerne Passagen over Floderne Narwa og Bug stridig. Og da de komme anmarcherende deels fra Tykozin under Generalerne Kreczetnikows og Dolhorukis, deels fra Briese under Generalerne Melins og Fersens Commando, saa er Leyren, som stod her ved Warschau, under Hr. Bysewskys Anførsel marcheret til Bug-Floden, for at forene sig med General Zabiellos Armee og holde Russerne borte fra Hovedstaden.
Kiøbenhavns Postrytter, 1792-07-30
Hr. Malachowski, Rigsdagsmarechal, har skiænket Armeen alt det Korn, som kom fra hans Godser, og skulde været sendt til Dantzig.
Kiøbenhavns Postrytter, 1792-07-30
Fra Kaminier meldes, at Hr. Zlotnick i Spidsen for et anseeligt Detachement Kosakker og Reconfoedererte har nærmet sig bemeldte Fæstning; men at Commandanten sammestæds, Hr. Orlowski, har gjort et lykkeligt Udfald paa disse Giæster, dræbt adskillige, og taget nogle til Fange. Hr. Zlotnick har derpaa ladet Commandanten sige, at han om faa Dage vil skaffe ham mere at tænke paa, og til den Ende forsyne sig med et stærkt Artillerie.
Kiøbenhavns Postrytter, 1792-07-30
Strassburg, den 18 Julii. Passagen over Rhiinbroen til Kehl er endnu hæmmet, og vil vel endnu en Tid lang blive det Østerrigerne ligge langs med Rhinen, og det lader, som de have et coup de main for. Vore Kanonerere og Frievillige, som campere imellem den store og lille Rhinbroe, arbeyde af alle Kræfter paa at faae Redouterne i Stand. Man har nyelig bragt Mørsere og Bomber derhen, og endskiøndt Østerrigerne ey kunne giøre os nogen Uroe, saa var det maaskee dog mueligt, at man med et Bombardement kunde drive dem udaf Kehl. Den 14de var General Wallis i Kehl, og visiterede alle Poster. C. Sk. J dette Øyeblik erfares, at alle Forsvarsværkerne ved Rhinen ere i fuldkommen Stand, og at Tropperne i Rhin-Departementerne skulle forstærkes med 30 Batailloner.
Kiøbenhavns Postrytter, 1792-07-30
Coblenz, den 19 Julii. Preusserne have slaget en Broe over Rhinstrømmen, just paa samme Sted, hvor Franskmændene i Syvaarskrigen. havde deres, nemlig noget ovenfor det nye Slot, nogle hundrede Skridt nedenfor Landsbyen Paffendorf. J Gaar bleve de færdige med den, og i Dag er der allerede marcheret Tropper derover.
Kiøbenhavns Postrytter, 1792-07-30
London, den 20 Julii. Vore paa Vestindien handlende Kiøbmænd have faaet den behagelige Efterretning, at allerede 40 af deres Skibe fra Vestindien ere i god Behold ankomne til Engelske Havne, og at der med allerførste kan ventes mange flere. Deres Ladninger bestaae i Rum og Sukker af den nye Væxt, som i dette Aar er faldet meget godt ud paa vore Øer i Almindelighed. Hidtil har man altsaa ikke havt nødig at forbyde Sukkerets Udførsel fra Engeland, da Priisen ey endnu er steget til den Høyde, at et saadant Forbud kan have Skin af Riimelighed.
Kiøbenhavns Postrytter, 1792-07-30
J Jrland havde et Antal Oprørere under Navn af Frie hedens Beskyttere rottet sig sammen, og paa adskillige Stæder begaaet grove Udsvævelser. Man lod Milicen rykke imod dem; men da denne blev modtaget med en Steenregn, maatte der skydes skarpt, hvorved 6 af Oprørerne bleve dræbte, endeel saarede, og Roligheden igien tilveyebragt.
Kiøbenhavns Postrytter, 1792-07-30
Med den fra Lissabon ankomne Paketbaad Howe fulgte vores Gesandt i Madrit, Lord St. Helens, og den nye her residerende Portugisiske Gesandt, Mello de Castro, som Passagerer. Til den Søereyse, Dronningen med første skal giøre, føyes der alle muelige Anstalter. Dette Tog skal vare i sex Uger, og adskillige af Adelen giøre Hs. Majestæt Selskab paa Reysen. Admiral Romera faaer Commanden over denne lille Escadre. Dersom Søeluften ey giør den Virkning paa Dronningens Helbred, som man haaber, saa vil Doctor Willis, saasnart Krydstoget er forbi, opgive sin Cour, og reyse tilbage til Engeland. Hans Gehalt i Lissabon er 1000 Pund Sterling maanedlig.
Kiøbenhavns Postrytter, 1792-07-30
Paris, den 20 Julii. Marechal Luckner har skrivtlig meldet Nationalforsamlingen, at Kongen har udnævnt ham til Commandeur en Chef over Armeerne ved Rhiinstrømmen, at General Biron skal commandere under ham, og at la Fayette skal commandere den nordlige Armee. – Hr. Luckner har forlangt en Forstærkning af 130000 Mand; og den 17de er der ved et Decret bevilget ham endnu mere end han forlangede.
Kiøbenhavns Postrytter, 1792-07-30
En Beretning fra Armeen taler om en Duel, som la Fayette har den 17de havt med Exministeren Dumourier, og hvorved den første skulde have faaet et farligt Stik i Brystet. Jmidlertid giøre hans Venner sig det Haab, at denne Beretning er opdigtet, eller dog at Omstændighederne derved i det ringeste ere overdrevne.
Kiøbenhavns Postrytter, 1792-07-30
Den indenlandske Minister Monteiel vil endelig have sin Afsked, og man forsikkrer, at det nye Ministerium endnu i Dag bliver installeret.
Kiøbenhavns Postrytter, 1792-07-30
Contrarevolutionisten Saillant, som i Departementet du Card havde bemægtiget sig et Slot, er blevet overvundet af Nationalgarden og dræbt tilligemed af hans Sammenserne.
Kiøbenhavns Postrytter, 1792-07-30
Prag, den 21 Julii. Keiseren og Keiserinden ventes herhid den 5te August.
Kiøbenhavns Postrytter, 1792-07-30
De Bohmiske Stænders almindelige Landdag er allerede sammenkaldet, og den 15de August skal alle Kroningshøytidelighederne have Ende.
Kiøbenhavns Postrytter, 1792-07-30
Kiøbenhavn, den 30 Julii. J Tallotteriets 485de Trækning i Wandsbeck, den 26de Julii, udkom følgende Nummere: Udi afvigte Uge fra den 21de Julii til den 28de dito, ere i denne Kongel. Residencestad copulerede 11 Par. Fødte Drenge 44. Piger 27. Tilsammen fødte 71. Døde Mænd 20. Qvinder 8, Drenge 10, Piger 7, af følgende Sygdomme: Alderdom 4. Barselseng 1. Beenbrud 1. Brystsyge 9. Flækfeber 1. Gicht 2. Hidsigfeber 1. Jndvortes Syge 1. Jnflammation 1. Kiighoste 3 Kopper 2. Obstruction 1. Skudt sig ihiel 1. Slag 3. Svindsoet 1. Tænder 2. Tærende Syge 4 Uangivne Svagheder 5. Vattersoet 2. Tilsammen døde 45. Altsaa 26 flere fødte end døde. at
Kiøbenhavns Postrytter, 1792-07-30
AVERTISSEMENTS. Directionen for det Kongel. octroyerede Danske Asiatiske Compagnie bekiendtgjør herved, at Onsdagen den 29de August förstkommende, om Formiddagen ved 10 Slet, bliver udi Compagniets Huus paa Christianshavn foretaget Auction over endeel chinesiske Vare, efter den forhen af Compagniet udstædte Speciel-Cargas Formeldning. Vahrene kan 8 Dage forinden Auctionen af Liebhaberne tages i Øyesyn i Compagniets Pakhuuse.
Kiøbenhavns Postrytter, 1792-07-30
Directionen for det kongel. octroyerede Danske Asiatiske Compagnie bekiendtgjør herved, at Onsdagen den 12te September förstkommende, om Formiddagen ved 10 Slet, bliver udi Compagniets Huus paa Christianshavn foretaget Auction over endeel ostindiske Vahre, som med Skibet Prindsen af Augustenborg i Aar fra Bengalen ere hiemkomne, og hvorover forhen af Compagniet er udstædt Speciel-Carga. Vahrene kan 8 Dage forinden Auctionen af Liebhaberne tages i Øyesyn i Compagniets Pakhuuse. Ere ypperlige Taler, snart uden Lige, om Evigheden og om den Vigtighed og de Fordeele, der ere i og ved stedse at see hen til det Evige, skrevet paa engelske af Job Octon, og nu, efter den tredie engelske Udgave oversat paa Dansk, sælges i det kongel. Bogtrykkerie for 10 Skilling.
Kiøbenhavns Postrytter, 1792-08-03
Kiøbenhavns No. Aar. Ef alle vanuar. Juul. Plantningen. antum
Kiøbenhavns Postrytter, 1792-08-03
Post-Tidender. Musstillelser. indis Fredagen, den 3 August. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1792-08-03
Bingen, ved Rhinstrømmen, den 20 Julii. Monsieur, Greven af Artois og Marechal Broglio have nu deres Hovedqvarteer her. – Prindsernes Udgivt overgaaer al Forestilling; og det er bogstavelig sandt, at Greven af Artois allene for sin Person har 40 Adjutanter og 50 prægtige Pariser Vogne. Priiserne paa alle Fornødenheder ere umaadelig høye. Betænker man nu, at den hele Emigrantarmee af 30000 Mand, for største Deelen Adelsmænd, leve her saa kostbart og betale alting contant; saa maatte man vel spørge, hvor disse Herrer faae Pengene fra, og hvorlænge de vente at holde det ud? – Hidtil er Emigrantarmeen endnu fordeelt; men den skal trækkes sammen i August, og formere en Leyr her, for at blive noget bedre disciplineret, end den hidtil har været.
Kiøbenhavns Postrytter, 1792-08-03
Landmanden er gandske vel fornøyet med de gode Preussere, og disse vilde udentvivl være ligesaavel fornøyede med ham, naar alting ikke var saa uhyre dyrt.
Kiøbenhavns Postrytter, 1792-08-03
Stockholm, den 20. Julii. J Fredags beærede Kongen, Regenten og Regentinden, vort Videnskabs Academie med deres Nærværelse, og hørde ved denne Leylighed en Tale af dets nu værende Præsident, Statssecretair Schrøderheim.
Kiøbenhavns Postrytter, 1792-08-03
Rygtet om en nær forestaaende Rigsdag bliver stærkere; dog veed man ey endnu det ringeste med Vished derom. Jmidlertid hedder det, at Stænderne paa denne Rigsdag fornemmelig skal afgiøre, hvad Svar der skal gives det Russiske Hof paa Fordringen om de 16000 Mand, dernæst hvorledes den Høystsalige Konges private Gield skulde betales, og endelig Statsfangernes Skjæbne bestemmes. J Henseende til den sidste Punct, da tvivler man ey længer om deres Benaadning. Folket synes at ønske det, og Regenten arbeyder ikke imod dets Ønsker. Jmidlertid har man dog, formedelst adskillige uroelige Bevægelser iblandt Pøbelen, som begyndte at blive misfornøyet med Dommens lange Udsættelse, maattet forstærke Patrouillerne, saa har og dette givet Anledning til et strængt Forbud imod Sammenløb paa Gaderne, og skal alle saavel Verts, som private Huse være lukkede Kl. 10 Aften. For Eftertiden skal Corps Diplomatique conferere med den nye Hoftanzler von Engstrøm, og kun i vigtige Tilfælde henvende sig til Riigscanzler Sparre. Præsident Renterholm skal have gjort Udkastet til den nu tilladte Skrive og Trykkefriehed, som naturligviis finder saa almindeligt bifald. Og har den bekiendte Major Lund allerede bekiendtgjort Fortsættelsen af det af ham for nogle Aar siden udgivne men standsede satiriske Skrivt: den velsignede Trykkefrihed."
Kiøbenhavns Postrytter, 1792-08-03
Warschau, den 21 Julii. En Coureer fra Prinds Poniatowsky har i Morges tidlig bragt den Tidende, at Prindsens Armee staaer ved Dubienka, Dorahusk og Wladowa ved Bugfloden, hvor der forefalder idelige Skarmydseler, siden Vandet i Floden er faldet saa stærk, at man næsten overalt kan vade derigiennem. Den 18de bleve alle vore Commandoer ved bemeldte Flod angrebne. Hovedangrebet gjorde Russerne med 17000 Mand imod General Koskinsky, som kun havde i alt 5000 Mand, men var meget fordeelagtig posteret. Han forsvarede sig tappert, og Russerne maatte forgiæves opoffre mange Folk, for at drive ham ud af hans Forskandsninger, indtil endelig et stærkt Corps Russiske Cavallerie tog Veyen igiennem en Deel af det Galliziske Distriet, for at afskjære vor General Tilbagemarchen; hvorfor han i god Orden trak sig tilbage til Krasnystaw. Paa Russisk Side er der i dette Angreb fundet adskillige Stabsofficerer, hvoriblandt endeel med Ordenstegn, paa Valpladsen. Af Gemeene have de mistet over 3000; vi derimod kun 222 Mand. Dog ventes nøyagtigere Efterretninger.